**Ministru kabineta noteikumu projekta “Grozījumi Ministru kabineta 2014.gada 26.maija noteikumos Nr.272 “Autoceļu lietošanas nodevas maksāšanas, iekasēšanas un administrēšanas kārtība””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Autoceļu lietošanas nodevas likuma 3.pants un 5.panta trešā daļa. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz jaunu normatīvo regulējumu autoceļu lietošanas nodevas (turpmāk – nodeva) maksāšanai, dodot iespēju bezskaidras naudas līdzekļu iemaksai valsts pamatbudžeta ieņēmumu kontā. Līdz šim nodevas maksājumus bija iespējams veikt tikai ar skaidru naudu vai ar kredītiestāžu izsniegtām maksājumu kartēm, kas radīja papildus slogu komersantiem, kuriem ir daudz transportlīdzekļu un kas bieži lieto attiecīgos valsts galvenos autoceļu posmus.  Noteikumu projekts izstrādāts, vadoties no Valsts pārvaldes iekārtas likuma 10.panta desmitajā daļā noteiktā, lai papildus ieviestu jaunu nodevas samaksas veidu, kādā transportlīdzekļu īpašnieki un turētāji (vadītāji) varētu veikt nodevas samaksu, lai varētu izmantot Autoceļu lietošanas nodevas likumā noteikto galveno valsts autoceļu posmus.  Saskaņā ar noteikumu projektu, ja nodevas maksātājs ir VAS „Ceļu satiksmes drošības direkcija” (turpmāk – CSDD) nodrošināto e-pakalpojumu lietotājs, tad tas var veikt bezskaidras naudas iemaksu valsts pamatbudžeta kontā, izmantojot jebkura maksājumu pakalpojumu sniedzēja starpniecību, kuru tālāk var izmantot informācijas par nodevas maksājumu pievienošanai konkrētam transportlīdzeklim transportlīdzekļu un to vadītāju valsts reģistrā.  Bezskaidras naudas pārskaitījuma izdevumus segs nodevas maksātājs. Maksājuma informācijas apstrāde CSDD nodrošinātajos e-pakalpojumos būs bez papildus izdevumiem nodevas maksātājiem. Maksājumu apstrādes izdevumi CSDD tiek segti no valsts budžeta programma 23.00.00 "Valsts autoceļu fonds" nodevas administrēšanai piešķirtajiem līdzekļiem un jauna maksāšanas veida ieviešana neietekmēs administrēšanas izdevumus apjomu.  Nodevas samaksu par konkrēto transportlīdzekli apliecinās tiešsaistes režīmā veikts ieraksts transportlīdzekļu un to vadītāju valsts reģistrā, līdz ar to, arī izmantojot šo nodevas samaksas veidu kontroles veikšanai, transportlīdzekļu īpašniekiem (vadītājiem) nebūs jāuzrāda papildus dokumenti. | |
| 3. | Projekta izstrādē iesaistītās institūcijas | CSDD | |
| 4. | Cita informācija | Nav | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Noteikumu projekts attiecas uz kravas transportlīdzekļu īpašniekiem un turētājiem (vadītājiem), kuri lietos likumā noteiktos valsts galveno autoceļu posmus. Šobrīd ir reģistrēti 382 000 CSDD e-pakalpojumu lietotāji, no kuriem 15 830 ir pilnvaroti uzņēmumu pārstāvji. 2014.gada 6 mēnešos veikti nodevas maksājumi par 21 000 Latvijā reģistrētiem transportlīdzekļiem. |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. |
| 3. | Administratīvo izmaksu monetārs novērtējums | | Projekts šo jomu neskar. |
| 4. | Cita informācija | | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | CSDD |
| 1. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 1. Cita informācija | Nav. |

Anotācijas III, IV, V un VI sadaļa – projekts šo jomu neskar.

Satiksmes ministrs A.Matīss

Vīza: Valsts sekretāra vietā

Valsts sekretāra vietniece Dž.Innusa

14.09.2015 15:47

467

Nīmanis, 67025719

reinis.nimanis@csdd.gov.lv